Hier kom 'n ding
Op hierdie erfenisdag maak ek gereed om die antieke meubels wat ek by my tannies geërf het, te verkwansel. Ek gooi kaartjies en briefies weg wat ek dekades lank al saam met my sleep. En ek besef maar net weer: mense is belangriker as goed en mot en roes verniel.
Ek wil so graag kuier hier op die blogs, maar ek trek oor minder as 'n week en ek moet pak, pak, pak!
Ek gaan naamlik nou onder Laatlam se dak intrek. Hy het my reeds gewaarsku dat ek asseblief moet onthou sȳ reëls geld daar…
Dis hoekom ek sê: Hier kom 'n ding… Ten minste, hoop ek, 'n paar amusante inskrywings. Want hy en sy dierbare vroutjie lê my na aan die hart en maak daardie hart altyd bly.
Die engel op my pad &rarr
14 antwoorde op Hier kom 'n ding
Oooooo mens gaar darem goed op. Hoop jy sal kommervry trek en baie gelukkige ure by die kinders deurbring. Ek is nie bekommerd nie want jy is mos 'n gawe ouma en die reëls is net daar om jou teen jouself te beskerm …*koes* 😆
@tina10 Dankie vir die goeie wense – en jy hoef nie te koes nie, want jy's reg oor die reëls!
Carol R @ Losbek het gesê op September 24, 2013
Ek hoop jou meubels kry liefdevolle huise! Sterkte vir die trekkery!
vega het gesê op September 24, 2013
Hoop dit gaan heerlik wees. Is daar darem kleinkinders om die lewe interessant te maak?
Tannie Frannie het gesê op September 27, 2013
@avega Daar's enetjie op pad, 'n dogtertjie, vir wie ek die au pair gaan wees – 'n hele nuwe wonderlike toekoms!
Ons het ´n ruk gelede daardie opruimding gedoen. Kom hier ´n rukkie gelede iemand en die sê ons huis is spartaans.
@daniec Daar's mos altyd iemand wat ontevrede is…
blikskottel het gesê op September 25, 2013
As jy antiek meubels wil verkwansel, sal ek belangstel. Stuur gerus paar fotos aan.
Dankie, @blikskottel – maar ek het weer oudergewoonte tot op die nippertjie gewag en moet nou skarrel. Iemand kom die goed more haal.
tina10 het gesê op Oktober 11, 2013
Ek kan glad nie kommentaar lewer by jou nuutste blog nie… moet iets wees wat jy nog nie uitgepak het nie? Bly jy is veilig anderkant! Ek wonder net waar is die kinders wat jou 2uur in die nag moet help.
Tannie Frannie het gesê op Oktober 18, 2013
@tina10 liewe Tina, die kinders het mos terselfdertyd getrek, dus was ek op myself aangewese. Weet nie wat ek aangevang het om kommentaar te blok nie, dis nou die laaste ding wat ek sou wou doen, ek geniet dit dan so. Is nou op pad byskrifte toe 😀
Ek hoop regtig nie dis nou 'n permanente ding nie …
kommentaar is soms vir my belangriker as die blok.
As jy nou weer terug is … die uitdaging die week is 'Emosie"
Sterkte,dis nooit maklik nie.Ek sien ons kan nie kommentaar lewer op jou volgende inskrywing nie.Ek skryf dan sommer hier.Dis 'n nare ervaring wat jy gehad het en dit het so goed geëindig.Dankie tog vir goeie samaritane!
@perdebytjie Weet nie wat ek aangevang het om kommentaar te blokkeer nie – weet ook nie hoe om dit reg te stel nie!! Dankie dat jy die moeite gedoen het om hier te kom reageer